Dvojica atentatora BIA u napadu na Višekrunu oteli mu mobilni telefon u kojem su bile Vučićeve prijeteće poruke Višekruni

U Budimpešti je danas izveden pokušaj ubojstva poznatog srpskog političkog disidenta Đorđa Višekrune. Taj veliki protivnik srpskoga sumanutoga u suludoga diktatora Aleksandra Vučića napadnut je mučki od straga.

Napali su ga profesionalne ubojice, po opisu Višekrune stari oko 40 godina i obojica s preko 110 kilograma težine. Nakon što su ga udarili s leđa, od prvog udarca je izgubio svijest, ali je Višekrunin otac, koji je bio u neposrednoj blizini, uspio svoga sina Đorđa zaustaviti pri brzini inercije padanja i spasiti ga da od siline udarca ne padne cijelim tijelom s vrha tvrđave u Budimu, gdje se i odigrao pokušaj ubojstva.

Da je pao s tako visoke litice budimske utvrde, sigurno bi Đorđe Višekruna ostao na mjestu mrtav, no imao je veliku sreću u nesreći da preživi tako gnjusni pokušaj ubojstva u režiji BIA i po zapovijedi Vučića.

Višekruni su u pomoć pritekli i okupljeni prolaznici na budimskoj tvrđavi, te su se atentatori razbježali i za njima je mađarska policija raspisala tjeralicu. Na mjestu napada bilo je mnogo postavljenih kamera, a devet policijskih automobila je bilo na licu mjesta, te je snimka napada netom puštena u policijskoj postaji u Budimpešti.

U trenutku napada Đorđe Višekruna je držao za ruku majku, oboljelu od pretrpljenoga moždanoga udara lani u obiteljskom domu familije Višekruna u Vojvodini.To je na tlu Mađarske bio prvi susret Đorđa Višekrune s majkom i ocem nakon što je pretprošle godine pobjegao iz Srbije u Nizozemsku, da ga Vučić ne bi poslao u zatvor i na političku robiju. Đorđe Višekruna je zadobio rane u napadu, u prvi mah je bio sav obliven krvlju i smješten je do daljnjeg u bolnici u Budimpešti.

Atentatori su mu u trenutku nasrtaja oteli i mobilni telefon, te mu je u bolnici mobitel posudio radi privremen komunikacije bolnički medicinski tehničar. Višekruna veli da je grdno pogriješio kad nije poslušao savjet nizozemske policije da nipošto ne napušta teritorij Nizozemske, jer su očito imali policijska izvješća i dojave što mu se kobno može dogoditi.

No, on je hitao susresti se nakon dugo vremena s roditeljima koje nije vidio dvije godine, otkako je u političkom progonu i kao politički disident se skarsio u Nizozemskoj. Uz to, bio je i dodatno neoprezan, kako sam priznaje, kad je preko interneta obznio javno naziv hotela, vrijeme i mjesto sastanka s roditeljima u Budimpešti. Ipak, preživio je pod skutima neviđene sreće u nesreći i sad kani svu dokumentaciju iz policije i bolnice pohraniti na pravo mjesto po povratku u nizozemski Harlem, čim izađe s otpusnom listom s oporavka iz budimpeštanske bolnice. Pored toga, Višekruna će po izlasku iz bolnice i mađarskoj policiji predati i predočiti svu dokumentaciju o Vučićevu kriminalu. Na policijama Mađarske i Nizozemske je da utvrde i identificiraju jesu li trojica atentatora BIA od jesenas iz Harlema i ova dvojica danas iz Budimpešte ista ili različita lica.

Nedavno su trojica pripadnika srpske sigurnosne službe BIA uhićeni u Harlemu u Nizozemskoj, nakon što su danima pratili, snimali i motrili na kretanje Đorđa Višekrune, u ovom času jednog od najvećih protivnika srpskoga fašističkoga diktatora Aleksandra Vučića. Srpski poznati politički emigrant Višekruna je autor političkoga bestsellera “Vučić i ja,” prevedenoga na strane jezike i prodatoga u velikoj tiraži, kako u zemljama zapadne Europe, tako po narudžbi zainteresiranih čitatelja i u Srbiji. Vučićevi mediji u Srbiji, koje taj teški tiranin čvrsto drži pod željeznom rukom listom su prešućivali i jesensko opsjedanje Višekruninoga prebivališta u Harlemu, na glasu u Evropi kao europskom “gradu cvijeća.” No, BIA očito nije dala mira Višekruni, srpskome političkom disidentu ni nakon što su njihovi ljudi jesenas uhvaćeni na djelu u akciji nizozemske policije i istoga trena privedeni u policijsku postaju, gdje su lišeni slobode.

Nalaz iz budimpeštanske bolnice

Medijska haranga na Višekrunu nije prestajala mjesecima. Vučićevi mediji, bilo tiskovine, bilo elektronički mediji i međumrežne postaje pod njegovom paskom stalno su pravile hajku na Višekrunu. Utrkivali su se dnevni listovi, osobito Alo, Republika i Informer u lansiranju fantomskih priča kako je Višekruna čovjek koji u egzilu u ime srpske političke oporbe u Srbiji i kao njen politički lider i guru na Zapadu, najjače lobira u EU za svrgavanje Vučića s vlasti u Srbiji, pa čak “planira i njegovo ubojstvo!?” Izmišljene afere i fingirani skandali danomice su u Vučićevim medijima pripisivani Višekruni, s ciljem da se u očima neupućenih ljudi sotonizira i difamira u Srbiji kao potencijalni politički konkurent Vučiću. Istodobno BIA je svojim djelovanjem i dalje sondirala teren izvan Srbije za pokušaj njegove fizičke likvidacije, unatoč najvišim mjerama sigurnosti, koje je sama nizozemska policija jamčila Višekruni nakon jesenskog uhićenja trojice pripadnika BIA, poslatih iz Srbije da uhode Višekrunu u Harlemu i u cijeloj Nizozemskoj, ali čim je napustio teritorij Nizozemske i došao u Mađarsku, BIA je odmah stupila u akciju, budno prateći svaki njegov korak. Apsolutno svi srpski mainshit mediji šute o pokušaju političke likvidacije Đorđa Višekrune.

Za očekivati je da se uskoro oglase u povodu ovoga nečuvenog pokušaja političkog ubojstva u režiji Aleksandra Vučića i srpske države neki internetski portali kao što su Srbijadanas.net, Dnevnizurnal.rs, Gerila.rs, Talas.rs, Sia.rs, Ricochet special, Dnevnagazeta.rs, Komentator.rs i Uzbuna.rs. Svi ostali srpski mediji pokušaj ubojstva Đorđa Višekrune propratit će uz već toliko puta u sličnim prigodama u Srbiji, viđenu i sveopću zavjeru šutnje. Ili što bi kazali anglosaksonci Conspiration of silence, premda je i vrapcima na grani jasno da iza pokušaja ubojstva Višekrune stoji osobno Vučić.